Ishockey under Vinter-OL 1998 – Kvinner

**[[Ishockey under Vinter-OL 1998|Ishockeyturneringen for kvinner]] under [[Vinter-OL 1998]]** ble arrangert fra 8. til 17. februar 1998. For første gang kom ishockey for kvinner med med i OL-programmet. Kampene ble spilt i The Big Hat og Aqua Wing Arena i Nagano. Seks lag deltok i ishockeyturneringen. I den innledende runden skulle lagene spille en enkelt round robin om avansement til finalen.

USA ble olympiske mestere for første gang etter å ha beseiret Canada 3–1. Canada var som vinneren av alle forrige kvinne-VM favoritt til å vinne det første OL-gullet, men måtte i stedet se seg slått av deres amerikanske rivaler. Finland vant bronse etter å ha beseiret Kina 4–1 i bronsefinalen.

## Medaljevinnere

## Bakgrunn
I 1990 ble det første offisielle VM for kvinner spilt i Ottawa, Canada, hvor Canada slo USA 5–2 i finalen. Finland vant bronse etter å ha beseiret Sverige 6–3 i bronsefinalen. Turneringen var en stor sportslig og kommersiell suksess som bidro til å etablere kvinnehockey som en legitim eliteidrett. Ved IIHFs kongress i april 1990 ble medlemslandene enige om å anbefale Den internasjonale olympiske komité (IOK) om å innføre kvinnehockey som en olympisk gren. Samtidig arbeidet både det Det internasjonale ishockeyforbundet (IIHF) arbeidet for at kvinnehockeyen skulle komme på programmet til Vinter-OL 1994 i Lillehammer.

I etterkant av VM for kvinner 1992 i Finland, hvor Canada igjen beseiret USA i finalen, økte spekulasjonene om kvinnehockey allerede kunne komme på OL-programmet til Vinter-OL 1994.

Den 22. juli vedtok IOK at kvinnehockey ville bli tatt opp som OL-idrett så tidlig som ved Vinter-OL 1998 i Nagano og senest ved Vinter-OL 2002 i Salt Lake City. Den 5. september 1992 behandlet IIHF på sin kongress i Berlin spørsmålet om kvinnehockeyens deltakelse i OL behandlet. Ønsket om deltakelse var så sterkt at NIHF ble anmodet om igjen å ta opp spørsmålet med Lillehammer Olympiske Organisasjonskomité (LOOC). Etter at NIHF møttes med Gerhard Heiberg og LOOC for å diskutere  mulighetene for å arrangere en kvinneturnering i Gjøvik, hvor IIHF og NIHF forsikret om at IIHF ville dekke eventuelle merutgifter. LOOC, som tidligere hadde avvist ønsket, tok saken opp til revurdering den 16. september, men stemte nei på grunn av økonomiske hensyn.

## Referat
Som vinneren av alle forrige VM for kvinner (1990, 1992, 1994 og 1997) var Canada favoritt til vinne den første OL-gullmedaljen for kvinner, men i månedene før turneringen var det tegn på at canadiernes hegemoni var ved å bli brutt. I en 15-kampers landslagsserie mellom USA og Canada innen OL hadde amerikanerne vunnet åtte av oppgjørene. USA beseiret også Canada i 3 Nations Cup i Lake Placid før julen 1997.

Ved VM-turneringene i 1990, 1992, 1994 og 1997 hadde Canada, USA og Finland vist seg som værende i en klasse for seg. Dette var også tydelig i åpningskampene av OL-turneringen, da Canada slo Japan 13–0, USA slo Kina 5–0 og Finland slo Sverige 6–0. Canada slet seg gjennom sine neste tre kamper med en knepen 2–0 seier over Kina, en 5–3 seier over Sverige og en jevnspilt 4–2 seier over Finland. Lesley Reddon slet i mål for canadierne, selv om Manon Rhéaume var solid i sine opptredener. USA derimot overbeviste mot henholdsvist Sverige (7–1), Finland (4–2) og Japan (10–0), mye takket være det sikre målvaktsspillet fra duoen Sarah Tueting og Sara DeCosta. Den canadiske usikkerheten og den amerikanske selvtilliten var synlig i oppgjøret om gruppeseieren. Etter å ha kontrollert kampen i tre kvarter slapp Reddon inn seks mål i løpet av kampens siste 12 minutter da amerikanerne snudde 1-4 til en 7-4 seier.

Bak Canada og USA var Finland den og endte gruppespillet med tre seiere og to tap. De møtte Kina i bronsefinalen, som overraskende hadde slått Sverige 3–1. I bronsefinalen kom finnene seirende ut etter at turneringens poengkonge, Riikka Nieminen, ledet an med et mål og en assist i 4–1. Nieminen endte turneringen med 12 poeng fordelt på syv mål og fem assist.

I den første OL-finalen for kvinner fikk Canada sjansen til å revansjere tapet til USA i gruppespillet. Både Tueting og sørget for solid målvaktspill til sine respektive land, men Tueting viste seg hakket bedre da amerikanerne ledet 2–0 inn i kampens siste minutter etter mål av Gretchen Ulion og Shelley Looney. Danielle Goyette, som var turneringens ledende målscorer, reduserte for Canada ved tiden 55:59, og i sluttminuttene tok Canada ut målvakten i håpet om en utligning. En scoring av Sandra Whyte i tomt mål med åtte sekunder igjen forseglet Canadas skjebne. Mens den amerikanske kapteinen Cammi Granato kunne lede lagkameratene sine i feiringen, kunne ikke de canadiske kvinnene skjule skuffelsen over å ha tapt den viktigste turneringen til dato.

## Arenaer

## Kvalifisering
Seks lag var kvalifisert til ishockeyturneringen. Canada, Finland, Kina, Sverige og USA var som de fem beste lagene ved Ishockey-VM 1997 kvalifisert til turneringen sammen med vertsnasjonen Japan.

## Turneringsformat
### Spillformat
I den innledende runden skulle de seks lagene spille en enkelt round-robin hvor de to beste lagene avanserte til finalen. Lagene som kom på 3. og 4. plass skulle spille bronsefinale.

### Poengsystem
I alle kampene ble poengene utdelt som følger:

* 2 poeng for seier
* 1 poeng til hvert lag i tilfelle av uavgjort
* 0 poeng for tap

### Prosedyrer ved poenglikhet
Hvis to lag har lige mange poeng vil deres plassering avgøres av følgende tiebreakprosedyre:

# Innbyrdes oppgjør mellom lagene
# Målforskjell
# Høyest antall scorede mål
# Straffeslagskonkurranse mellom lagene

I tilfelle av poenglikhet mellom tre eller flere lag treder følgende prosedyre i kraft:

# Med utgangspunkt i lagenes innbyrdes kamper dannes en undergruppe hvor lagene rangeres etter deres poeng i kun disse kampene.
# Hvis det fortsatt er poenglikhet mellem tre eller flere lag vil målforskjellen i de innbyrdes kampene være avgjørende.
# Hvis tre eller flere lag fortsatt står likt på poeng og målforskjell vil deres innbyrdes rangering avgjøres av høyest antall scorede mål i de innbyrdes kampene.
# Hvis tre eller flere lag fortsatt står likt på poeng, målforskjell og antall scorede mål i innbyrdes kamper vil en straffeslagskonkurranse spilles for å avgjøre seedingen.

### Spilleforlengelse og straffeslagskonkurranse
Hvis en sluttspillskamp eller en plasseringskamp endte uavgjort etter ordinær spilletid skulle kampen avgjøres med spilleforlengelse og straffeslagskonkurranse. Det skulle spilles inntil 10 min spilleforlengelse som ble avgjort når et av lagene scoret («sudden death»). Dersom kampen fortsatt ikke var kommet til avgjørelse skulle det avholdes straffeslagkonkurranse.

I straffeslagskonkurransen skulle begge lag ta fem straffer hver med forskjellige spillere. Spillerne på begge lag skulle ta straffeslagene annenhver gang helt til det avgjørende målet var scoret. Hvis stillingen fortsatt var uavgjort etter at begge lag hadde tatt fem straffeslag, skulle prosedyren fortsette med en tie-break-duell med en spiller fra hvert lag. Lagene byttet rekkefølge på hvem som skyter først. Disse straffene kunne tas av de samme spillerne som tidligere eller laget kunne velge å bruke nye spillere. Det betyr at samme spiller kunne ta alle straffene for sitt lag i tie-break-duellen. Kampen ble avsluttet så snart en duell mellom to spillere ga det avgjørende resultatet.

## Dommere
IIHF utnevnte følgende dommere og linjedommere til å dømme kampene under turneringen:

## Tropper

Alle seks deltakende lag, gjennom en bekreftelse fra deres respektive nasjonale forbund, skulle levere en endelig tropp på på maksimalt 20 spillere (3 målvakter og 18 utespillere).

## Innledende runde
Alle klokkeslett er gitt i lokal tid UTC+09.00.

----

----

----

----

## Finalerunde
Alle klokkeslett er gitt i lokal tid UTC+09.00.

### Bronsefinale

### Finale

## Sluttplassering
Turneringens sluttplassering ifølge IIHF.

## Statistikker
### Toppscorere
*De ti beste spillerne rangert etter antall poeng og deretter sortert etter antall mål.*

Kilde: Olympedia.com

;Spillere med hat-tricks

*  (mot Japan)
*  (mot Japan)
*  (mot Japan)
*  (mot Japan)

### Beste målvakter
*De fem beste målvaktene som har spilt 40 % eller mer av lagets totale spilleminutter.*

Kilde: Olympedia.com

;Målvakter med shutouts («holdt nullen»)

*  (mot Kina)
*  (mot Japan)
*  (mot Japan)
*  (mot Japan)
*  (mot Japan)
*  (mot Kina)

## Se også
* Ishockey under Vinter-OL 1998
** Ishockey under Vinter-OL 1998 – Menn

## Referanser


## Eksterne lenker